2017. gada 7. jūnijā Rīkojums Nr. 282

Rīgā (prot. Nr. 29  13. §)

**Par Latvijas Republikas pārstāvju grupu Latvijas Republikas un Moldovas Republikas starpvaldību komisijā ekonomiskās, rūpnieciskās, zinātniskās un tehniskās sadarbības jautājumos**

1. Saskaņā ar 2007. gada 11. maijā Rīgā parakstītā Latvijas Republikas valdības un Moldovas Republikas valdības ekonomiskās, rūpnieciskās, zinātniskās un tehniskās sadarbības līguma 5. pantu apstiprināt darbam Latvijas Republikas un Moldovas Republikas starpvaldību komisijā Latvijas Republikas pārstāvju grupu (turpmāk – pārstāvju grupa) šādā sastāvā:

Pārstāvju grupas vadītājs

J. Stinka – Ekonomikas ministrijas valsts sekretārs

Pārstāvju grupas vadītāja vietniece

Z. Liepiņa – Ekonomikas ministrijas valsts sekretāra vietniece

Pārstāvju grupas locekļi:

J. Butņicka – Vides aizsardzības un reģionālās attīstības ministrijas Reģionālās politikas departamenta direktora vietniece, Reģionālās attīstības politikas nodaļas vadītāja

E. Dambekalne – Zemkopības ministrijas Starptautisko lietu un stratēģijas analīzes departamenta Starptautisko lietu nodaļas vadītāja

A. Jaunzeme – Ekonomikas ministrijas Eiropas Savienības un ārējo ekonomisko attiecību departamenta Ārējo ekonomisko attiecību nodaļas vecākā referente

E. Luca-Ratfeldere – Satiksmes ministrijas Tranzīta politikas departamenta direktora vietniece

M. Rumpis – Ārlietu ministrijas Ārējās tirdzniecības un ārējo ekonomisko sakaru veicināšanas departamenta Ārējo ekonomisko sakaru veicināšanas nodaļas trešais sekretārs

L. Šerna – Veselības ministrijas Eiropas lietu un starptautiskās sadarbības departamenta direktore

M. Tumane – Ārlietu ministrijas Pirmā divpusējo attiecību departamenta Austrumeiropas un Centrālāzijas valstu nodaļas padomniece

A. Vahere-Abražune – Izglītības un zinātnes ministrijas Politikas iniciatīvu un attīstības departamenta direktora vietniece Eiropas Savienības un starptautiskās sadarbības jautājumos

Pārstāvju grupas atbildīgā sekretāre

R. Grigorjana – Ekonomikas ministrijas Eiropas Savienības un ārējo ekonomisko attiecību departamenta Ārējo ekonomisko attiecību nodaļas vecākā referente

2. Pārstāvju grupas vadītājam ir tiesības apstiprināt pārstāvjus darbam apakškomisijās un darba grupās.

3. Atzīt par spēku zaudējušu Ministru kabineta 2013. gada 5. februāra rīkojumu Nr. 41 "Par Latvijas Republikas pārstāvju grupu Latvijas Republikas un Moldovas Republikas Starpvaldību komisijā ekonomiskās, rūpnieciskās, zinātniskās un tehniskās sadarbības jautājumos" (Latvijas Vēstnesis, 2013, 27. nr.).

Ministru prezidents Māris Kučinskis

Ministru prezidenta biedrs,

ekonomikas ministrs Arvils Ašeradens